धुळे हत्याकांडाची पुनरावृत्ती : 'रक्तबंबाळ झालेले ते तरुण हात जोडून गयावया करत होते'\nबिदर येथे जमावाने व्हॉट्सअप व्हीडिओवर विश्वास ठेवून तरुणांना मारहाण केली.

मोहम्मद आझम आणि त्याचे मित्र मुरकी गावात लहान मुलांना चॉकलेट वाटत होते. त्यावेळी जमावाने त्यांच्यावर हल्ला केला. आझम आणि त्याच्या मित्रांचं पुढे काय झालं? जमावाने का केला हल्ला? हे सगळं जाणून घेण्यासाठी बीबीसीच्या प्रतिनिधी दीप्ती बाथिनी मुरकी गावात पोहोचल्या. 

तिथल्या परिस्थितीचा हा ग्राऊंड रिपोर्ट. 

वीकेंड ट्रिप ठरली काळरात्र

आझम, सलमान, सलम, नूर, अफरोझ या दोस्तांनी वीकेंडला लाँग ड्राइव्हचा बेत आखला. यासाठी नवी कोरी गाडी काढायचं ठरवलं. राज्यातल्या काही नातेवाईकांना भेटायचं, दोन दिवस निवांत घालवायचे आणि परत यायचं असं त्यांच्या डोक्यात होतं. 13 जुलैला हे सगळे हैदराबादपासून साधारण 200 किलोमीटर अंतरावर असलेल्या हंडिकेरा गावात पोहोचले. 

हंडिकेरा गाव हिरव्यागार शेतांनी बहरलं आहे. गावात 20 मुस्लीम कुटुंबं आहेत. लिंगायत समाजाच्या दीडशे कुटुंबांसह काही आदिवासी घरं आहेत. 

जीवघेण्या हल्ल्यात वाचलेल्या अफरोझने त्या कटू आठवणीबद्दल सांगितलं.  

"आम्ही नातेवाईकांच्या घरी पोहोचलो. स्वयंपाकघरात जेवणाची तयारी सुरू झाली. जेवण तयार होईपर्यंत आम्ही शेताकडे जाण्याचा निर्णय घेतला. ते साधारण सहा किलोमीटर अंतरावर आहे. तिकडे जाताना आम्हाला लहान मुलं शाळेतून घरी जाताना दिसली. सलम कतार देशाचा आहे. तो नुकताच तिकडून आला होता. त्याच्याकडे चॉकलेट्स होती. त्याने ती चॉकलेट्स लहान मुलांना वाटली. त्यानंतर आम्ही तलावाच्या दिशेने गेलो. नयनरम्य तलावाच्या परिसरात थांबण्याचा आम्ही निर्णय घेतला. आमच्याकडे फोल्ड होणाऱ्या खुर्च्या होत्या. त्या टाकून आम्ही निवांत बसलो होतो. आम्हाला काही समजण्याच्या आत गावकरी एकत्र जमले. त्यांनी आमच्या गाडीच्या टायरची हवा काढून घेतली. 'तुम्ही लहान मुलांना पळवून नेता' असा आरोप ते करू लागले. आम्ही कोण आहोत आणि कशासाठी हे त्यांना समजावण्याचा प्रयत्न केला. पण त्याचा काहीही उपयोग झाला नाही. मदतीसाठी आम्ही नातेवाईकांना कॉल केला," असं तो म्हणाला. 

जमावाच्या हल्ल्यातून आझम बचावला.

अफरोझचे काका मोहम्मद याकुब यांनी घटनास्थळी धाव घेतली. मात्र गावकऱ्यांनी त्यांचंही ऐकलं नाही. 

"आमच्यात जी झटापट झाली त्याचा व्हीडिओ अमर पाटीलने रेकॉर्ड केला. गावकऱ्यांच्या बरोबरीने तो तिथे उपस्थित होता. त्याने हा व्हीडिओ 'मदर मुरकी' नावाच्या व्हॉट्सअप ग्रुपवर शेअर...\n\ntl;dr:
हैदराबादमधील मित्रांनी वीकेंडसाठी फिरायला जायचं ठरवलं. पण ही मुशाफिरी जीवावर बेतणारी ठरेल असं त्यांच्या स्वप्नातही आलं नसेल. लहान मुलांना पळवून नेणाऱ्या माणसांबाबतचा एक व्हीडिओ कर्नाटकतल्या बिदर जिल्ह्यातल्या गावात व्हायरल झाला होता. लहान मुलांचं अपहरण करणारी टोळी असल्याच्या गैरसमजातून मोहम्मद आझम या सॉफ्टवेअर इंजिनिअरची हत्या झाली. त्याचे अन्य मित्र या हल्ल्यात गंभीर जखमी झाले आहेत.